आहू नदी से कर रहे बजरी खनन
सुकेत | आहुनदी में बजरी खनन से नदी में बजरी की दीवार खड़ी कर टापू बना दिया गया है। नदी में पुरानी छोटी पुलिया को तोड़ कर बजरी खनन के वाहनों के लिए रास्ता बना दिया है। इसकी सूचना प्रशासन को मिली तो पुलिस ने कार्यवाही कर 2 टेक्ट्ररों को जब्त किया। खनन करने वाली सावल मशीन पर कोई कार्यवाही नहीं हुई। बजरी खनन करने वालो ने सुकेत आहु नदी पर जाने वाले मुख्य रास्ते पर कही जगह बजरी के ढेर कर रखे हैं जिसका उपयोग वे भरी बारिश में अधिक पैसा कमाने के लिए कर सके। सुकेत थानाधिकारी रवीश सामरिया ने बताया कि बजरी खनन को रोक दिया गया है, पर यह खनन क्षेत्र किस तहसील के अधीन है, झालरापाटन या रामगंजमंडी ये कोई अधिकारी स्पष्ट रूप से नही बता पाया है। झालावाड़ माइनिंग फोरमेन अतुल गुप्ता ने बताया कि झालरापाटन तहसील से लगे हुए क्षेत्रों में भी हमारे कार्यालय से ही बजरी खनन की परमिशन दी जाती है, जिससे वहां अवैध खनन हो तो यह खनन भी उसी के अंतर्गत आता है। रामगंजमंडी उपखण्ड अधिकारी चिन्मयी गोपाल ने बताया कि सूचना मिलते ही कार्य को रुकवा दिया है, पर कोई पुख्ता दस्तावेज नही मिल रहे हैं।
awa_Deva hin_Deva